Document ID: 32013D0351

NÕUKOGU OTSUS 2013/351/ÜVJP,
2. juuli 2013,
millega muudetakse otsust 2011/426/ÜVJP, millega nimetatakse ametisse Euroopa Liidu eriesindaja Bosnias ja Hertsegoviinas
EUROOPA LIIDU NÕUKOGU,
võttes arvesse Euroopa Liidu lepingut, eriti selle artiklit 28, artikli 31 lõiget 2 ja artiklit 33,
võttes arvesse liidu välisasjade ja julgeolekupoliitika kõrge esindaja ettepanekut
ning arvestades järgmist:
(1)
Nõukogu võttis 18. juulil 2011 vastu otsuse 2011/426/ÜVJP, (1) millega nimetati Peter SØRENSEN Euroopa Liidu eriesindajaks („ELi eriesindaja”) Bosnias ja Hertsegoviinas. ELi eriesindaja volitused lõpevad 30. juunil 2015.
(2)
Otsusega 2011/426/ÜVJP, mida on muudetud otsusega 2012/330/ÜVJP, (2) nähti ELi eriesindajale ette lähtesumma ajavahemikuks 1. september 2011 kuni 30. juuni 2013. Ajavahemikuks 1. juuli 2013 kuni 30. juuni 2014 tuleks kehtestada uus lähtesumma.
(3)
ELi eriesindaja täidab oma volitusi olukorras, mis võib halveneda ja takistada aluslepingu artiklis 21 sätestatud liidu välistegevuse eesmärkide saavutamist.
(4)
Otsust 2011/426/ÜVJP tuleks seetõttu vastavalt muuta,
ON VASTU VÕTNUD KÄESOLEVA OTSUSE:
Artikkel 1
Otsuse 2011/426/ÜVJP artikli 5 lõikesse 1 lisatakse järgmine lõik:
„ELi eriesindaja volituste täitmisega seotud kulude katmiseks ette nähtud lähtesumma ajavahemikul 1. juuli 2013 kuni 30. juuni 2014 on 5 285 000 eurot.”
Artikkel 2
Jõustumine
Käesolev otsus jõustub selle vastuvõtmise päeval.
Seda kohaldatakse alates 1. juulist 2013.
Brüssel, 2. juuli 2013

Labels: 18
15
5